**ՀԱՇՎԵՏՎՈՒԹՅՈՒՆ**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻ 2020 ԹՎԱԿԱՆԻ ԳՈՐԾՈՒՆԵՈՒԹՅԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ**

Հաշվետու ժամանակահատվածում պետական գույքի կառավարման առանձին բնագավառներում ձեռք են բերվել հետևյալ արդյունքները.

21.12.2020թ-ի դրությամբ պետական գույքի էլեկտրոնային հաշվառման համակարգում գրանցված է 10216 միավոր պետական սեփականություն հանդիսացող անշարժ գույք, որոնց ընդհանուր մակերեսը կազմում է 8143682.21 քառ.մետր, այդ թվում այլ երկրներում գտնվող 15 միավոր անշարժ գույք՝ 13392.87 քառ.մետր ընդհանուր մակերեսով և ԼՂՀ-ում գտնվող 3 միավոր անշարժ գույք՝ 1922.04 քառ.մետր ընդհանուր մակերեսով, 204 իրավաբանական անձանց գույքի կազմում ընդգրկված 2617 միավոր անշարժ գույք, որոնց ընդհանուր մակերեսը կազմում է 1339474.04 քառ.մետր, 3559 միավոր տրանսպորտային միջոցներ և 261 անվանում (15356 միավոր) մտավոր սեփականության օբյեկտ։

Պետական գույքի էլեկտրոնային հաշվառման համակարգում գրանցված ընդհանուր օգտագործման ավտոմոբիլային ճանապարհների երկարությունը կազմում է 7739.29 կմ (այդ թվում՝ միջպետական նշանակության՝ 1721.34 կմ, հանրապետական նշանակության՝ 2065.75 կմ, մարզային նշանակության՝ 3952.2 կմ):

2019թ-ի տարեկան գործունեության արդյունքներով Կոմիտեի ենթակայության շահույթով աշխատած ընկերությունները 2020թ ՀՀ պետական բյուջե են փոխանցել 26592.3 հազ.դրամ շահութաբաժնի գումար:

25.12.2020թ. դրությամբ՝ լուծարվող կազմակերպություններից պետական բյուջե է փոխանցվել շուրջ 441 մլն.դրամ գումար։

2020թ-ի ընթացքում Կոմիտեի կողմից մշակվել և շրջանառության մեջ են դրվել՝ պետական գույքի տնօրինման վերաբերյալ ՀՀ կառավարության 89 որոշման նախագիծ, որից 52-ն ընդունվել է ՀՀ կառավարության կողմից, պետական անշարժ և շարժական գույքի օտարման մասին ՀՀ կառավարության որոշման 23 նախագիծ, որից 17-ն ընդունվել է ՀՀ կառավարության կողմից։

Բնակչության սոցիալական խնդիրների լուծման ոլորտում՝ 04.06.2020թ. ընդունվել է «1988-1992 թվականներին Ադրբեջանի Հանրապետությունից բռնագաղթած և Հայաստանի Հանրապետության քաղաքացիություն ստացած անձանց կողմից զբաղեցրած բնակելի տարածքները սեփականաշնորհելու մասին» ՀՀ կառավարության N891-Ա որոշումը 4 ընտանիքի վերաբերյալ (8 անձ, 4 բնակարան):

09.04.2020թ. ընդունվել է Հայաստանի Հանրապետության կառավարության 2011 թվականի մարտի 24-ի թիվ 305-Ն որոշման մեջ փոփոխություն և լրացումներ կատարելու մասին ՀՀ կառավարության N544-Ն որոշումը,  որով առաջարկվում է նվիրատվությամբ տրամադրել 57 բնակելի տարածք 52 ընտանիքի (134 անձ):

2020 թվականի ընթացքում Կոմիտեում ստեղծված գույքի հանձնման-ընդունման հանձնաժողովի կողմից Կոմիտեի հաշվեկշիռ է ընդունվել 3741 գույքային միավոր, որից 135-ը հանդիսանում է անշարժ գույք, 2673-ը՝ շարժական գույք, 45-ը՝ տրանսպորտային միջոց, 2-ը՝ հողատարածք, 886-ը՝ լուծարումից մնացած գույք։

**Հաշվետու ժամանակահատվածում՝** 31.12.2020թ. դրությամբ՝

պետական **գույքի օտարումից** ստացված մուտքերն ունեն հետևյալ տեսքը. գույքի օտարումից ստացված միջոցները կազմել են կազմել են 1285937.9 հազ.դրամ, որից ՀՀ պետական բյուջե է փոխանցվել 929062.9 հազ.դրամ,

պետական **գույքի մասնավորեցումից** ստացված միջոցները կազմել են 307337.8 հազ.դրամ, որից ՀՀ պետական բյուջե է փոխանցվել 227041.0 հազ.դրամ,

պետական **գույքի վարձակալությունից** փաստացի ՀՀ պետական բյուջե է մուտքագրվել 242685.4 հազ.դրամ:

ՀՀ պետական սեփականություն հանդիսացող շենքերի և շինությունների տանիքներին ու ձեղնահարկերում **կապի սարքավորումների տեղակայման և սպասարկման պայմանագրերից** փաստացի մուտքագրվել է 241504.2 հազ.դրամ, որից ՀՀ պետական բյուջե է փոխանցվել 69101.7 հազ.դրամ,

**պետական սեփականություն համարվող հողերի** օտարումից հավաքագրվել և ՀՀ պետական բյուջե է մուտքագրվել 262005.9 հազ.դրամ:

Վերը նշված հոդվածներով ստացված դրամական միջոցները կազմել են են 2339471.3 հազ.դրամ, որից ՀՀ պետական բյուջե է փոխանցվել1729896.9 հազ.դրամ։

**Հարուցված հայցերի և** արտադատական կարգով ՀՀ պետական բյուջե է վերադարձվել 22689.1 հազ.դրամ գումար: